cyanic-selkie/wikianc huggingface dataset:
উইলিয়াম শেকসপিয়রের জীবন
লন্ডন ও নাট্যশালায় কর্মজীবন
শেকসপিয়রের পরিবার দীর্ঘকাল ধরে কুলচিহ্নসূচক প্রতীক এবং ভদ্রলোক মর্যাদার দাবি করে এসেছিল। উইলিয়ামের বাবা জন ছিলেন স্ট্র্যাটফোর্ডের একজন বেলিফ এবং সদ্বংশজাতা পত্নীর স্বামী। সেই কারণে তিনি একটি কোট অফ আর্মসের জন্য উপযুক্ত ছিলেন এবং কলেজ অফ হেরাল্ডে আবেদনও করেছিলেন। কিন্তু আর্থিক পরিস্থিতির অবনতি ঘটায় তিনি তা পাননি। ১৫৯৬ সালে সেই আবেদন সফলভাবে পুনর্নবীকৃত হয়। সম্ভবত এর পিছনে উইলিয়ামের নিজের হাতও ছিল। কারণ, সেই সময় তাঁর নিজেরও যথেষ্ট প্রতিপত্তি ঘটেছিল। "Non sanz droict" ("অধিকার বিনা নয়") - এই নীতিবাক্যটিও আবেদনের সঙ্গে যুক্ত হয়েছিল; কিন্তু প্রাপ্ত কোনও সিলমোহরে এটির ব্যবহার দেখা যায় না। সামাজিক মর্যাদা ও পুনঃস্থাপনের বিষয়বস্তু তাঁর অনেক নাটকের আখ্যানবস্তুর গভীরে ছিল, ক্ষেত্রবিশেষে মনে হয় শেকসপিয়র যেন নিজের ইচ্ছাকেই উপহাস করেছেন।
১৫৯৬ সালের মধ্যে শেকসপিয়র বিশপগেটের সেন্ট হেলেন'স-এর প্যারিশে চলে আসেন। ১৫৯৮ সালের মধ্যে তিনি আবির্ভূত হন বেন জনসন রচিত নাটক এভরি ম্যান ইন হিজ হিউমার-এর অভিনেতা-তালিকার শীর্ষে। জনসনের সেজানাস হিজ ফল নাটকের অভিনেতা-তালিকাতেও তাঁর নাম পাওয়া যায়। এছাড়া ১৫৯৮ সালের মধ্যেই তাঁর নাম নাটকের প্রচ্ছদ পৃষ্ঠায়, সম্ভবত প্রচারকৌশল হিসেবেই, প্রকাশিত হতে থাকে।
এমন একটি জনশ্রুতি আছে যে, নিজের কোম্পানির অভিনয়ের জন্য নাটক লেখা এবং কোম্পানির অংশভাগী হিসেবে ব্যবসা ও আর্থিক দিকগুলির দেখভাল করা ছাড়াও শেকসপিয়র বিভিন্ন নাটকে অভিনয় চালিয়ে গিয়েছিলেন। যেমন, হ্যামলেটের বাবার প্রেত চরিত্রে, অ্যাজ ইউ লাইক ইট নাটকের অ্যাডাম চরিত্রে এবং হেনরি দ্য ফিফথ নাটকের কোরাসে তিনি অভিনয় করেছিলেন।
১৫৯৯ সাল নাগাদ কোনও এক সময় তিনি টেমস নদী পেরিয়ে সাউথওয়ার্কে আসেন। ১৬০৪ সালে তিনি নিজের বাড়িওয়ালার মেয়ের জন্য ঘটকালিও করেন। ১৬১২ সালের আইনি নথিপত্রে (যেখানে মামলাটি বিচারালয়ের সামনে উত্থাপিত হয়) দেখা যায় যে, ১৬০৪ সালে শেকসপিয়র ছিলেন লন্ডনের উত্তরপশ্চিমে হিউগোনট টিয়ারা-প্রস্তুতকারক (আলংকারিক শিরোভূষণ প্রস্তুতকারক) ক্রিস্টোফার মাউন্টজয়ের ভাড়াটে। মাউন্টজয়ের শিক্ষানবিশ স্টিফেন বেলট মাউন্টজয়ের কন্যাকে বিবাহ করতে চেয়েছিলেন। পণের শর্তাবলি নিয়ে মধ্যস্থতাকারীদের তালিকায় শেকসপিয়রের নাম নথিভুক্ত হয়েছিল। শেকসপিয়রের মধ্যস্থতাতেই বিবাহ সম্পন্ন হয়েছিল। আট বছর পরে, বেলট নিজের শ্বশুরের বিরুদ্ধে পণের অর্থ পুরো না দেওয়ার অভিযোগ নিয়ে আদালতে উপস্থিত হয়েছিল। বেলট বনাম মাউন্টজয় মামলায় এক সাক্ষী সাক্ষদানের সময় বলেন যে, ক্রিস্টোফার মাউন্টজয় শেকসপিয়রকে ডেকে তাঁকে নিজ কন্যাকে বিবাহের জন্য স্টিফেন বেলটকে প্ররোচিত করতে বলেন। এরপর শেকসপিয়রকে এই সাক্ষ্যের প্রমাণ দেওয়ার জন্য ডাকা হয়। মামলার নথি থেকে জানা যায় যে, শেকসপিয়র বলেছিলেন, বেলট ছিলেন "একজন খুব ভালো ও কর্মঠ ভৃত্য"। এরপর শেকসপিয়র মূল বক্তব্যের বিরোধিতা করে জানান যে, মাউন্টজয় নয়, বরং মাউন্টজয়ের পত্নী তাঁকে ডেকেছিলেন বেলটকে তাঁদের কন্যাকে বিবাহের জন্য প্ররোচিত করার জন্য। কিন্তু পণের পরিমাণ এবং কন্যার জন্য প্রতিশ্রুত উত্তরাধিকারের বিষয়টি উঠলে শেকসপিয়র জানান যে, সেটি তাঁর আর মনে নেই। শেকসপিয়রের প্রমাণ গ্রহণের জন্য আরেক প্রস্থ প্রশ্ন প্রস্তুত করা হয়েছিল, কিন্তু মনে করা হয় যে সেই প্রশ্ন আর করা হয়নি। মামলাটির সালিশ-নিষ্পত্তির জন্য হিউগোনট চার্চের এল্ডারদের হাতে হস্তান্তরিত করা হয়।
ব্যবসা
সপ্তদশ শতাব্দীর গোড়ার দিকেই শেকসপিয়র বেশ সমৃদ্ধি অর্জন করেছিলেন। অর্থবলে তিনি স্ট্র্যাটফোর্ডে নিজের পরিবারের মর্যাদা সুনিশ্চিত করেন। যদিও মনে করা হয় যে, শেকসপিয়র নিজে লন্ডনে ভাড়াবাড়িতে থাকতেন। জন অব্রের মতে, প্রতি বছর কিছুদিনের জন্য তিনি স্ট্র্যাটফোর্ডে গিয়ে পরিবারের সঙ্গে সময় কাটাতেন। শেকসপিয়রের হাতে যথেষ্টই অর্থাগম হয়েছিল। তাই তিনি স্ট্র্যাটফোর্ডের নিউ প্লেসের দ্বিতীয় বৃহত্তম বাড়িটি ১৫৯৭ সালে উইলিয়াম আন্ডারহিলের থেকে ৬০ পাউন্ডে ক্রয় করেন। ১৫৯৮ সালের স্ট্র্যাটফোর্ড চেম্বারলেইনের নথির বিবরণ থেকে জানা যায় যে, কাউন্সিল "Mr Shaxpere"-এর থেকে পাথর ক্রয় করেছিল, যে ঘটনার সঙ্গে নতুন কেনা বাড়ির নকশার পরিবর্তনের কাজটি সম্ভবত জড়িত ছিল। এই ক্রয়ের ঘটনাটি নিয়ে সংশয়ের অবকাশ আছে। কারণ প্রমাণ থেকে জানা যায় যে, বাড়ি বিক্রির পরেই আন্ডারহিল নিজের জ্যেষ্ঠ পুত্র কর্তৃক বিষপ্রয়োগে খুন হন, কিন্তু এই বিক্রয়ের কথা সুনিশ্চিত করেন তাঁদের নতুন উত্তরসূরি হারকিউলিস আন্ডারহিল। উল্লেখ্য, হারকিউলিস প্রাপ্তবয়স্ক হয়েছিলেন ১৬০২ সালে।
১৫৯৮ সালে স্থানীয় কাউন্সিল শস্য মজুতের ঘটনার একটি তদন্তের নির্দেশ দেন। কারণ, সেইবার আশানুরূপ ফসল না ফলায় প্রভূত মূল্যবৃদ্ধির ঘটনা ঘটে। ফটকাবাজেরা এই অভাবের মধ্যে অধিক লাভের আশায় অধিক পরিমাণে শস্য মজুত করে রেখেছিল। সমীক্ষায় শেকসপিয়রের বাড়ির নামও অন্তর্ভুক্ত হয় এবং নথি থেকে জানা যায় যে তিনি মদ চোলাইয়ের সীরার এক-দশমাংশ মজুত করে রেখেছিলেন। তাঁকে যে মজুতদার হিসেবে তালিকাভুক্ত করা হয়েছিল তার প্রমাণ হিসেবে এই ঘটনাটিকে উল্লেখ করা হয়। অন্যান্যরা অবশ্য মনে করেন যে, শেকসপিয়রের পক্ষে এই মজুত করার ঘটনাটি অস্বাভাবিক কিছু ছিল না। মার্ক এক্লেসের মতে, "স্কুলমাস্টার মি. অ্যাস্পিনালের কাছে ছিল এক-একাদশাংশ, ভাইসার মি. বাইফোল্ড নিজের জন্য এক-ষষ্ঠাংশ ও নিজের বোনের জন্য এক-চতুর্থাংশ মজুত করেছিলেন।" স্যামুয়েল শোয়েনবাউম ও বি. আর. লুইস যদিও মনে করেন যে, তিনি ব্যবসায় বিনিয়োগের জন্যই এই সীরা কিনেছিলেন। কারণ, পরে তিনি প্রতিবেশী ফিলিপ রজারসের বিরুদ্ধে কুড়ি বুশেল সীরার মূল্য অদেয় থাকার জন্য মামলা করেছিলেন। ব্রুশ বোরারের মতে, রজারসের কাছে ছয়টি পর্যায়ে এই সীরা বিক্রয় ছিল অনেকটা "পাইকারি থেকে খুচরো" ব্যবস্থার মতো। কারণ, রজারস ছিলেন ঔষধ ও চিকিৎসার সামগ্রী প্রস্তুতকারক ও বিক্রেতা এবং তিনি নিজের দ্রব্য প্রস্তুতির কাজে সীরা ব্যবহার করতেন। বোরার বলেছেন:
"Shakespeare had established himself in Stratford as the keeper of a great house, the owner of large gardens and granaries, a man with generous stores of barley which one could purchase, at need, for a price. In short, he had become an entrepreneur specialising in real estate and agricultural products, an aspect of his identity further enhanced by his investments in local farmland and farm produce."
শহরের উত্তরে ওল্ড স্ট্র্যাটফোর্ডে টিথেসে শেকসপিয়রের আহরিত বৃহত্তম ভূসম্পত্তি ও একটি ইজারা ছিল। ১৬০৫ সালে ৪৪০ পাউন্ডে তিনি টিথেসের ইজারার অংশীদারিত্ব ক্রয় করেন। এর ফলে শস্য ও খড়, এবং সেই সঙ্গে পশম, ভেড়া ও অন্যান্য দ্রব্যসামগ্রী থেকে তাঁর কিছু আয় হতে থাকে। ১৬০৭ সালে তিনি ৩২০ পাউন্ডে ১০৭ একর কৃষিজমি কেনেন। এর ফলে দুই জন স্থানীয় কৃষক তাঁর প্রজায় পরিণত হয়। বোরার মনেকরেন যে, তিনি "স্থানীয় শস্য বাজারে যতটা সম্ভব নিয়ন্ত্রণ স্থাপনের লক্ষ্যে বিনিয়োগের সার্বিক কৌশল নিয়েছিলেন"। এই কৌশল বেশ সফলও হয়েছিল। ১৬১৪ সালে শেকসপিয়রের লাভ একটি সীমানা-সংক্রান্ত বিবাদের কারণে ক্ষতির আশঙ্কায় পড়ে। স্থানীয় ব্যবসায়ী উইলিয়াম কম্ব সেই সময় ওয়েলকম্বের সাধারণ জমিটির নিয়ন্ত্রণ নেওয়ার চেষ্টা করেন। এই এলাকাটি ছিল যেখানে শেকপিয়রের ইজারার টিথেস ছিল তার অংশ। শহরের করণিক টমাস গ্রিন এই বেড়া দেওয়ার বিরোধিতা করেন। তিনি এই বিষয়ে শেকসপিয়রের সঙ্গে একটি কথোপকথনও নথিবদ্ধ করেন। শেকসপিয়র বলেছিলেন যে, তিনি মনে করেন বেড়া দেওয়া যাবে না। এই ভবিষ্যদ্বাণী সঠিক বলে প্রমাণিত হয়। গ্রিন আরও নথিবদ্ধ করেন যে, গ্রিনের ভাইকে শেকসপিয়র বলেছিলেন, "আমি ওয়েলকম্বে বেড়া দেওয়ার বিষয়টি সহ্য করতে পারিনি।" এখানে শেকসপিয়র নিজের অনুভূতির কথা বলেছিলেন, নাকি টমাসের বিরোধিতা করে বলেছিলেন, সেটা অবশ্য স্পষ্ট নয়।
শেকসপিয়রের শেষ প্রধান সম্পত্তি ক্রয়ের ঘটনাটি ঘটে ১৬১৩ সালের মার্চ মাসে। এই সময় তিনি পূর্বতন ব্ল্যাকফ্রেয়ারস প্রায়োরিতে একটি গেটহাউসে এক স্বয়ংসম্পূর্ণ কক্ষ ক্রয় করেন। এই গেটহাউসটি ব্ল্যাকফ্রেয়ারস থিয়েটার, যেটিকে শেকসপিয়রের কোম্পানি ১৬০৮ সাল তাদের শীতকালীন নাট্যশালা হিসেবে ব্যবহার করেছিল, তার কাছেই অবস্থিত ছিল। এই ক্রয়টি সম্ভবত বিনিয়োগ হিসেবেই ক্রীত হয়। কারণ সেই সময় শেকসপিয়র মূলত স্ট্র্যাটফোর্ডে বাস করছিলেন এবং কক্ষটি তিনি জনৈক জন রবিনসনকে ভাড়া দেন। এই রবিনসনের নামই সম্ভবত স্ট্র্যাটফোর্ডে শ্রমিক হিসেবে নথিবদ্ধ করা হয়েছিল। সেক্ষেত্রে তাঁর পক্ষে শেকসপিয়রের হয়ে কাজ করা সম্ভব। ইনিই সম্ভবত শেকসপিয়রের ইচ্ছাপত্রের অন্যতম সাক্ষী জন রবিনসন।
শেষজীবন ও মৃত্যু
শেকসপিয়রের জীবনীকারদের মধ্যে রো প্রথম শেকসপিয়র যে মৃত্যুর কয়েক বছর আগে অবসর নিয়ে স্ট্র্যাটফোর্ডে চলে এসেছিলেন, সেই কথা বলেন। তবে সেই যুগে সকল কাজ থেকে অবসর গ্রহণ ছিল বেদস্তুর ঘটনা। শেকসপিয়রও মাঝেমধ্যে লন্ডনে আসতেন। ১৬১২ সালে তাঁকে বেলট বনাম মাউন্টজয় মামলার শুনানিতে ডাকা হয়। এক বছর পর তিনি আবার লন্ডনে আসেন গেটহাউস ক্রয়ের জন্য।
১৬১৩ সালের জুন মাসে, শেকসপিয়রের কন্যা সুজানাকে জন লেন নামে এক স্থানীয় ব্যক্তি এই বলে কলঙ্কিত করেন যে, সুজানা এক প্রেমিকের থেকে গনোরিয়া রোগে আক্রান্ত হয়েছে। সুজানা ও তাঁর স্বামী ড. জন হল লেনের বিরুদ্ধে মামলা করেন। লেন আদালতে অনুপস্থিত ছিলেন এবং দোষী সাব্যস্ত হয়েছিলেন। ১৬১৪ সালের নভেম্বর থেকে শেকসপিয়র কয়েক সপ্তাহ তাঁর জামাতা হলের কাছে ছিলেন।
শেকসপিয়রের জীবনের শেষ কয়েক সপ্তাহে দেখা যায়, যে ব্যক্তির সঙ্গে তাঁর কনিষ্ঠা কন্যা জুডিথের বিবাহের কথা হয়েছিল, সেই সরাইমালিক টমাস কুইনির বিরুদ্ধে স্থানীয় চার্চ আদালতে ব্যভিচারের অভিযোগ আনীত হয়। মার্গারেট নামে এক মহিলা একটি সন্তানের জন্ম দিয়েছিলেন এবং তিনি দাবি করেছিলেন এই সন্তান কুইনির। কিন্তু কিছুকাল পরেই সন্তান-সহই তাঁর মৃত্যু ঘটে। কুইনির সম্মানহানি ঘটে। শেকসপিয়রও তাঁর ইচ্ছাপত্র সংশোধন করেন, যাতে তাঁর সম্পত্তিতে জুডিথের ভাগটি কোনওভাবে কুইনির দ্বারা ক্ষতিগ্রস্থ না হয়।
১৬১৬ সালের ২৩ এপ্রিল ৫২ বছর বয়সে শেকসপিয়র প্রয়াত হন (এই দিনটিই তাঁর আনুমানিক জন্মতারিখ তথা ইংল্যান্ডের রক্ষক সন্ত সেন্ট জর্জের পর্বদিবস)। ইচ্ছাপত্র সাক্ষরের একমাসের মধ্যেই তাঁর মৃত্যু হয়। ইচ্ছাপত্রের গোড়ায় যদিও তিনি নিজেকে "সম্পূর্ণ সুস্থ" বলে দাবি করেছিলেন। কীভাবে ও কেন তাঁর মৃত্যু ঘটেছিল তার ব্যাখ্যা কোনও প্রাপ্ত সমসাময়িক সূত্রে পাওয়া যায়নি। অর্ধশতাব্দীকাল পরে স্ট্র্যাটফোর্ডের ভাইসার জন ওয়ার্ড নিজের নোটবইতে লেখেন: "Shakespeare, Drayton and Ben Jonson had a merry meeting and, it seems, drank too hard, for Shakespeare died of a fever there contracted." এই ধরনের এক সাক্ষাতের পর শেকসপিয়রের পক্ষে জ্বরে আক্রান্ত হওয়া স্বাভাবিক। কারণ, শেকসপিয়র জনসন ও ড্রেটনকে চিনতেন। শেকসপিয়রের প্রতি প্রথম শ্রদ্ধাজ্ঞাপন করে যাঁরা যাঁরা লিখেছিলেন, তাঁদের অন্যতম জেমস ম্যাবের লেখাটি ফার্স্ট ফোলিও-তে মুদ্রিত হয়। এটিতে তাঁর অপেক্ষাকৃত অকালে মৃত্যুর কথা বলা হয়েছে: "We wondered, Shakespeare, that thou went'st so soon / From the world's stage to the grave's tiring room."
শেকসপিয়রকে সমাধি দেওয়া হয় স্ট্র্যাটফোর্ড-আপঅন-অ্যাভনের হোলি ট্রিনিটি চার্চের চ্যান্সেলে। চ্যান্সেলে সমাধিস্থ করার সম্মান তাঁকে দেওয়া হয়েছিল নাট্যকার হিসেবে তাঁর খ্যাতির জন্য নয়, বরং তিনি ৪৪০ পাউন্ডে চার্থে টিথের অংশীদারিত্ব কিনেছিলেন বলে (সেই যুগে সেটা ছিল প্রচুর অর্থের সামিল)। সমাধির নিকটতম দেওয়ালে একটি স্মারক সম্ভবত তাঁর পরিবারবর্গ স্থাপন করেন। এই স্মারকে শেকসপিয়রের একটি আবক্ষ মূর্তি রয়েছে, তাতে তাঁকে লিখনরত অবস্থায় দেখা যায়। প্রতি বছর শেকসপিয়রের কথিত জন্মদিনে সেই মূর্তিতে একটি নতুন পালকের কলম দেওয়া হয়। কথিত আছে, সমাধিপ্রস্তরের সমাধিলিপিটি শেকসপিয়রেরই রচনা:
"Good friend, for Jesus' sake forbear, To dig the dust enclosed here. Blest be the man that spares these stones, And cursed be he that moves my bones."
সিলভিয়া রাতোনেল
সিলভিয়া অ্যান রাতোনেল (জন্ম: ১৪ জুন, ১৯৮৮) হলেন সিঙ্গাপুরের একজন গায়িকা এবং ইউরো-ফিলিপিনো বংশোদ্ভূত মুখপাত্র। তিনি সিঙ্গাপুর আইডলের ইতিহাসে প্রথম মহিলা চূড়ান্ত প্রতিযোগী হিসেবে পরিচিত এবং তিনি উক্ত প্রতিযোগিতার তৃতীয় আসরে রানার আপ হন। এই অনুষ্ঠানটি তাকে সঙ্গীত এবং বিনোদন জগতে তার কর্মজীবন শুরু করতে সাহায্য করে। ২০১০ সালের জানুয়ারি মাসে, প্রতিযোগিতাটি সম্পন্ন হওয়ার একমাসেরও কম সময়ের মধ্যে, তিনি জাতীয় সম্প্রচার মাধ্যম মিডিয়াকর্পের সাথে একটি পূর্ণসময়ের চুক্তিতে স্বাক্ষর করেন এবং একই বছরের মার্চ মাসে ইউনিভার্সাল মিউজিক সিঙ্গাপুরের সাথে একটি রেকর্ডিং চুক্তি স্বাক্ষর করেন। সিলভিয়া রাতোনেল প্রসাধনী ব্র্যান্ড মেবেলিন নিউ ইয়র্কের জন্য প্রথম সিঙ্গাপুরের সেলিব্রিটি হিসেবে রাষ্ট্রদূত নিযুক্ত হন। ২০১০ সালে, এফএইচএম ম্যাগাজিন কর্তৃক "বিশ্বের শীর্ষ ১০০ সর্বাধিক যৌন আবেদনময়ী মহিলা"দের মধ্যে তিনি স্থান পেয়েছিলেন। এছাড়াও তিনি বছরের সেরা এলে পুরস্কার ২০১০-এ "ব্রেকআউট স্টার" বিভাগে পুরস্কার জয়লাভ করেন।
তার নামধারী প্রথম অ্যালবাম, সিলভিয়া রাতোনেল ২০১০ সালের ২৭শে অক্টোবর মুক্তি পায়, তিনি মিয়া লি ও ওলিন্ডা চোরের অ্যালবাম প্রকাশের পর তৃতীয় মহিলা সিঙ্গাপুর আইডল হিসেবে একটি অ্যালবাম প্রকাশ করেন। এই অ্যালবামের চারটি একক গান মুক্তি পায়, এর মধ্যে তিনটি সিঙ্গাপুর রেডিও চার্টের শীর্ষ ১০-এ অন্তর্ভুক্ত হয়েছিল। উক্ত প্রতিযোগিতার পরে তার ক্যারিয়ারের তাকে সিঙ্গাপুর আইডল থেকে উত্থাপিত সবচেয়ে সফল গায়িকা হিসেবে অভিহিত করা হয়।
প্রারম্ভিক জীবন
রাতোনেল ১৯৮৮ সালের ১৪ই জুন তারিখে পাঁচ সদস্যের একটি পরিবারে জন্মগ্রহণ করেন। তার দুই ভাই ব্রায়ান এবং টিমোথি। তার পরিবার তার প্রারম্ভিক বছরগুলোতে আর্থিক সংগ্রামের সম্মুখীন হয়েছিল। তিনি যখন মাত্র ১০ বছর বয়সী ছিলেন তখন তার পরিবার একটি ছোট ফ্ল্যাটে স্থানান্তরিত হয়, যেখানে কেবল একটি লিভিং রুমে এবং কোন শয়নকক্ষ ছিল না। রাতোনেল পরবর্তীতে একটি সাক্ষাত্কারে বলেন যে তারা একটি রুমে একসাথে ঘুমাতো এবং সেখানে কোন গদি বা জাজিম ছিল না। সেই জীবন তার পরিবারের জন্য সহজ ছিল না, মাঝে মাঝে তাদের গির্জার খাদ্যের ওপর নির্ভর করতে হতো এবং প্রত্যেক রবিবারে তাদের খাদ্য গ্রহণের জন্য গির্জার যেতে হতো কিন্তু বর্তমানে তার পরিবার এখন একটি দুই শয্যাবিশিষ্ট এইচডিবি ফ্ল্যাটের মধ্যে বসবাস করে।
রাতোনেল ফেঙ্গেশনের প্রাথমিক বিদ্যালয়ে ভর্তি হন এবং বেদোক ভিউ মাধ্যমিক বিদ্যালয় হয়ে স্নাতক সম্পন্ন করেন যেখানে তিনি সাধারণ (একাডেমিক) ধারা থেকে এক্সপ্রেস ধারায় স্থানান্তরিত হন। তিনি তার ক্যারিয়ার শুরু করার পূর্বে তেমাসেক পলিটেকনিক নামক একটি পলিটেকনিক শিক্ষাঙ্গন হতে শিক্ষা করেন। অবশেষে তিনি হসপিটালিটি অ্যান্ড ট্যুরিজম ম্যানেজমেন্টে হতে ডিপ্লোমা নিয়ে স্নাতক সম্পন্ন করেন। তিনি তেমাসেক পলিটেকনিকে পড়ার সময়কালে তার পারিবারিক আয়ের পরিপূরক হওয়ার জন্য পার্টটাইম কাজ করেছিলেন। স্নাতক হওয়ার পর, তিনি তার বাবা-মাকে বিভিন্ন সমস্যার থেকে বিরত রাখার জন্য ডিগ্রি অর্জনের জন্য তার পরিকল্পনা স্থগিত রাখেন, এর পরিবর্তে তিনি কনরাড সেন্টেনীয় হোটেলের সচিব হিসেবে কাজ করতে গিয়েছিলেন।
সদরুদ্দিন দাশতকি
জন্ম
সদর আল দ্বীন শিরাজের নিকটবর্তী দাশতাহ অঞ্চলে জন্মগ্রহণ করেন। তাঁর পুরো নাম ছিল সাইয়্যেদ মুহাম্মদ বিন  মনসুর আল হুসাইনি আল দাশতাকি।  তিনি ৮২৯/১৯ জুন শিরাজে জন্মগ্রহণ করেন।  তিনি দাশতাকি পরিবারে প্রথম ব্যক্তি হিসেবে গণ্য হন যিনি দৃশ্যত শিয়া সম্প্রদায়ের কাছে স্বীকার করেছিলেন।  পুরজাবাদীর মতে, মনে হয় তিনি একজন জায়েদী ছিলেন।  তিনি জালাল-আল-দ্বীন দাওয়ানির সাথে শিয়াদের বৈধতা নিয়েও চ্যালেঞ্জ করেছিলেন।
মনসুরিয়া মাদ্রাসা
সদর আল-দীন একটি মাদ্রাসা নির্মাণ করেন এবং এটিকে তার ছেলের নাম দেন মনসুরিয়া। কাকাইয়ের মতে এই মাদ্রাসাটি এখনও শিরাজে সক্রিয় রয়েছে।
মৃত্যু
সদর আল দ্বীন শিরাজের শাসকের বিরুদ্ধে বিদ্রোহের নেতৃত্ব দেন ও শাসক কাসেম বে-এর আদেশে একদল তুর্কমান কর্তৃক নিহত হন। তিনি ১৭ রমজান ৯০৩ হিজরী/৯ মে ১৪৯৮ খ্রীঃ তারিখে মারা যান।
আরও পড়ুন
বিদাইউই, আহাব, "শিরাজের দার্শনিকদের স্বীকারোক্তিমূলক পরিচয় সম্পর্কে কিছু মন্তব্য: সদর আদ-দ্বীন দাশতাকি (মৃত্যু ৯০৩হিঃ/১৪৯৮ খ্রীঃ) এবং তার ছাত্র মোল্লা শামস আল-দিন খাফরি (৯৪২/১৫৩৫খ্রীঃ) এবং নাজম আল-দিন মাহমুদ নায়ারি (৯৪৮/১৫৪১), ইশরাক ৫ (২০১৪): ৬১–৮৫।
তামিলকম
তামিলকম বলতে প্রাচীন তামিল জাতির বাসভূমিকে বোঝায়। অধুনা তামিলনাড়ু, কেরল, পুদুচেরি, লক্ষদ্বীপ এবং অন্ধ্রপ্রদেশ ও কর্ণাটকের দক্ষিণাঞ্চল তামিলকমের অন্তর্গত ছিল। ঐতিহ্যগত বিবরণ ও তোলকাপ্পিয়ম-এ এই অঞ্চলগুলিকে এক সাংস্কৃতিক এলাকা বলে উল্লেখ করা হয়েছে, যেখানে তামিল ছিল স্বাভাবিক ভাষা এবং সকল অধিবাসীর সংস্কৃতি। প্রাচীন তামিল দেশ একাধিক রাজ্যে বিভক্ত ছিল। এগুলির মধ্যে সর্বাধিক পরিচিত রাজ্যগুলি ছিল চের, চোল ও পাণ্ড্য রাজ্য। সঙ্গম যুগে তামিল সংস্কৃতি তামিলকমের বাইরে প্রসার লাভ করতে শুরু করে। প্রাচীন তামিল জনবসতি শ্রীলঙ্কা (শ্রীলঙ্কান তামিল) ও মালদ্বীপেও (গিরাবরু) পাওয়া যায়।
প্যারাগুয়ে নদী
প্যারাগুয়ে নদী (Río Paraguay, Rio Paraguai, গুয়ারানি: Ysyry Paraguái) দক্ষিণ-মধ্য দক্ষিণ আমেরিকার একটি প্রধান নদী, যা ব্রাজিল, বলিভিয়া, প্যারাগুয়ে এবং আর্জেন্টিনার মধ্য দিয়ে প্রবাহিত। এটি প্রায় প্রবাহিত হয়। ব্রাজিলের মাতো গ্রোসো রাজ্যের হেডওয়াটার থেকে কোরিয়েন্তেস এবং রেসিস্টেনসিয়ার উত্তরে পারানা নদীর সাথে সঙ্গম পর্যন্ত।
বাংলাদেশের জাতীয় বাজেট
বাংলাদেশের জাতীয় বাজেট বাংলাদেশ সরকার প্রণীত একটি বার্ষিক দলিল যাতে রাষ্ট্রের সাংবাৎসরিক আয়-ব্যয়ের পরিকল্পনা প্রকাশ করা হয়। জাতীয় বাজেটের মূল অংশ দুটি । প্রথম অংশ রাজস্ব আদায় সংক্রান্ত। এই অংশে সরকারের রাজস্ব ব্যবস্থা ও আদায় সংক্রান্ত প্রস্তবসমূহ বিবৃত থাকে দ্বিতীয় অংশে থাকে সরকারী ব্যয়ের প্রস্তাব সমূহ। প্রতি বৎসর একটি আইনপ্রস্তাব বা "বিল" আকারে জাতীয় বাজেট জাতীয় সংসদে উত্থাপন করা হয়। একে বলা হয় অর্থ বিল। সংসদ সদস্যরা অনুমোদনের পর এটি আইনে পরিণত হয়। বাংলাদেশে জাতীয় রাজস্ব বোর্ড রাজস্ব প্রস্তাবসমূহ প্রণয়ন করে এবং অর্থ বিভাগ ব্যয় প্রস্তাবসমূহ প্রণয়ন করে। বাংলাদেশে প্রতি বৎসর জুন মাসে জাতীয় বাজেট প্রণয়ন করা হয় এবং অনুমোদনের পর তা পরবর্তী অর্থবৎসরের জন্য কার্যকর হয়। দেশের অর্থ মন্ত্রী জাতীয় সংসদের অর্থ বিল পেশ করেন।
বাংলাদেশের বাজেট প্রণয়ন করা হয় ১২ মাসের জন্য যা চলতি বছরের ১লা জুলাই থেকে পরবর্তী বৎসরের ৩০শে জুন পর্যন্ত কার্যকর থাকে। প্রতি বছর জুন মাসে বাংলাদেশের জাতীয় সংসদের বাজেট অধিবেশনে সরকারের পক্ষে অর্থমন্ত্রী বাজেট বিল পেশ করেন। এর আগে এই বাজেট বিল ক্যাবিনেট সভায় বিবেচনা ও অনুমোদন করা হয়।
বর্তমানে কার্যকর বাজেট বাংলাদেশের ৫২তম বাজেট যা ২০২৩-২০২৪ অর্থবৎসরের জন্য কার্যকর। এতে সরকারের ব্যয়ের লক্ষ্যমাত্রা ধার্য করা হয়েছে ৭ লাখ ৬১ হাজার ৭৮৫ কোটি টাকা যা ঘোষণা করা হয় ১ জুন ২০২৩ ঘোষণা করেন অর্থমন্ত্রী আ হ ম মুস্তফা কামাল
উৎপত্তি
ফরাসি শব্দ Boudgette থেকে বাজেট শব্দের উৎপত্তি [নতুন বিশ্ব]। বলা হয়ে থাকে ১৭৩৩ সালে যুক্তরাজ্যে সর্বপ্রথম বাজেট দেওয়া হয়। স্বাধীন বাংলাদেশের প্রথম বাজেট পেশ করেন তখনকার সময়ের অর্থমন্ত্রী তাজউদ্দিন আহমদ ৩০ জুন ১৯৭২ খ্রিঃ তারিখে। বাংলাদেশের রাষ্ট্রপতি হিসেবে বাজেট পেশ করেন রাষ্ট্রপতি জিয়াউর রহমান।
বাজেট ঘোষণার তারিখ ও ঘোষক
বাংলাদেশের বাজেট প্রণয়ন করা হয় ১২ মাসের জন্য যা প্রতি বছরের ১লা জুলাই থেকে পরবর্তী বৎসরের ৩০শে জুন পর্যন্ত কার্যকর থাকে। প্রতি বছর জুন মাসে বাংলাদেশের জাতীয় সংসদের বাজেট অধিবেশনে সরকারের পক্ষে অর্থমন্ত্রী বাজেট বিল পেশ করেন। এর আগে এই বাজেট বিল মন্ত্রীসভায় বিবেচনা ও অনুমোদন করা হয়।
তুবলি, বাহরাইন
তুবলি (توبلي) বাহরাইনের একটি গ্রাম। তুবলি বাহরাইন দ্বীপের পূর্বে এবং সিত্রা দ্বীপের পশ্চিমে অবস্থিত। এটি বাহরাইনের রাজধানী মানামার পাশে অবস্থিত। গ্রামের নামানুসারে তুবলি উপসাগরের নামকরণ করা হয়েছে।
তালমা রেলওয়ে স্টেশন
তালমা রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি রেলওয়ে স্টেশন।
ইতিহাস
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত পুননির্মাণ কাজ শেষ হয় ২০১৯ সালে। ফরিদপুর-ভাঙ্গা রেললাইনের স্টেশন হিসেবে তালমা রেলওয়ে স্টেশন তৈরি করা হয়।
আমজাদ খান
আমজাদ খান (১২ই নভেম্বর, ১৯৪০ - ২৭শে জুলাই, ১৯৯২) একজন জনপ্রিয় ভারতীয় চলচ্চিত্র অভিনেতা এবং পরিচালক। তিনি ২০ বছরের কর্মজীবনে ১৩০-টির বেশি চলচ্চিত্রে কাজ করেছেন। হিন্দি ভাষার চলচ্চিত্রে তিনি মূলত খলনায়ক চরিত্রে অভিনয় করতেন।
জন্ম
১৯৪০ সালে তিনি বোম্বাই এক পশতুন পরিবারে জন্ম নেন।তার বাবা ছিলেন জয়ন্ত যিনি ছিলেন তৎকালীন বলিউডি চলচ্চিত্রের পরিচিত মুখ।
মৃত্যু
১৯৭৬ সালে আমজাদ খান মুম্বাই-গোয়া হাইওয়েতে দুর্ঘটনার কবলে পড়েন। তিনি গোয়াহ যাচ্ছিলেন দ্য গ্রেট গ্যাম্বলার সিনেমার শুটিং এর জন্য। সিরিয়াস ইঞ্জুরির দরুন তাকে কোমায় চলে যেতে হয়েছিল কিন্তু,তিনি রিকভার করেন। কিন্তু,কোমায় থাকার সময়ে নেওয়া ওষুধের পার্শ্বপ্রতিক্রিয়া  তাকে স্থূলকায় করে তোলে। এর দরুন ১৯৯২ সালে তিনি হৃদযন্ত্রের ক্রিয়া বন্ধ হয়ে মৃত্যুবরণ করেন।
বহিঃসংযোগ
Amjad Khan
রিচার্ড কলিঞ্জ
রিচার্ড ওয়েন কলিঞ্জ (Richard Collinge; জন্ম: ২ এপ্রিল, ১৯৪৬) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৫ থেকে ১৯৭৮ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস, নর্দার্ন ডিস্ট্রিক্টস ও ওয়েলিংটন দলের প্রতিনিধিত্ব করেছেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শীতা দেখিয়েছেন রিচার্ড কলিঞ্জ।
ঘরোয়া ক্রিকেট
তিনটি ভিন্ন দলের পক্ষে ঘরোয়া ক্রিকেটে অংশ নিয়েছিলেন রিচার্ড কলিঞ্জ। ১৯৬৩-৬৪ মৌসুমে সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে অভিষেক ঘটেছিল রিচার্ড কলিঞ্জের। ঐ দলে ১৯৬৯-৭০ মৌসুম পর্যন্ত খেলেন। এরপূর্বে ১৯৬৭-৬৮ মৌসুমে ওয়েলিংটনে খেলেন ও ১৯৭৪-৭৫ মৌসুমে দল ত্যাগ করেন। সর্বশেষ পর্যায়ে ১৯৭৭-৭৮ মৌসুমে নর্দার্ন ডিস্ট্রিক্টস থেকে অবসর গ্রহণ করেন।
সর্বমোট ১৬৩টি প্রথম-শ্রেণীর খেলায় অংশ নিয়ে ২৪.৪১ গড়ে ৫২৪ উইকেট দখল করেছিলেন। ব্যক্তিগত সেরা বোলিং পরিসংখ্যান গড়েন ৮/৬৪। ঘরোয়া ক্রিকেটে অসামান্য অবদানের স্বীকৃতিস্বরূপ ১৯৭১ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা ক্রিকেটারের সম্মাননায় ভূষিত হয়েছিলেন।
আন্তর্জাতিক ক্রিকেট
১৯৬৫ সালে টেস্ট ক্রিকেটে অভিষেক পর্ব সম্পন্ন হয়েছিল রিচার্ড কলিঞ্জের। ১৯৭৮ সালে লর্ডসে সর্বশেষ টেস্টে অংশ নেন তিনি। সমগ্র খেলোয়াড়ী জীবনে ৩৫ টেস্ট ও ১৫টি একদিনের আন্তর্জাতিকে অংশগ্রহণের সুযোগ পেয়েছিলেন রিচার্ড কলিঞ্জ। ২২ জানুয়ারি, ১৯৬৫ তারিখে পাকিস্তানের বিপক্ষে টেস্ট ক্রিকেটে অভিষেক ঘটে রিচার্ড কলিঞ্জের।
কার্যকরী ব্যাটসম্যান হিসেবে সুনাম ছিল তার। ১৯৭২-৭৩ মৌসুমে অকল্যান্ডের ইডেন পার্কে সফরকারী পাকিস্তানের বিপক্ষে অপরাজিত ৬৮ রান তুলেছিলেন। এটিই ঐ সময়ে টেস্ট খেলায় ১১ নম্বরে ব্যাটিংয়ে নামা যে-কোন ব্যাটসম্যানের সর্বোচ্চ সংগ্রহ ছিল। এছাড়াও, এ পর্যায়ে শেষ উইকেট জুটিতে ব্রায়ান হ্যাস্টিংসের সাথে ১৫৫ মিনিটে ১৫১ রানের রেকর্ড গড়েন তিনি।
১৯৭৫-৭৬ মৌসুমে টেস্ট ও একদিনের আন্তর্জাতিকে সেরা বোলিং পরিসংখ্যান দাঁড় করিয়েছিলেন তিনি। উভয়ে ক্ষেত্রেই প্রতিপক্ষীয় দল ছিল ভারত। টেস্টে ৬/৬৩ ও ওডিআইয়ে ৫/২৩ পেয়েছিলেন। অবসর গ্রহণকালীন তিনি নিউজিল্যান্ডের সেরা উইকেট শিকারীতে পরিণত হয়েছিলেন। ২৯.২৫ গড়ে ১১৬ উইকেট পেয়েছিলেন তিনি। ১৯৭৭-৭৮ মৌসুমে নিউজিল্যান্ড ক্রিকেট দলকে ইংল্যান্ডের বিপক্ষে স্মারক জয়লাভে রিচার্ড হ্যাডলি’র সাথে বিরাট ভূমিকায় অবতীর্ণ হয়েছিলেন। খেলায় তিনি ৩/৪২ ও ৩/৪৫ পেয়েছিলেন। ওয়েলিংটনের ব্যাসিন রিজার্ভে তার দ্রুতগতিসম্পন্ন ইন-সুইঙ্গারে জিওফ বয়কট বোল্ড হন। ৬৪ রানে দলকে গুটিয়ে নেয়ার ক্ষেত্রে এটিই দলের প্রথম সাফল্য ছিল।
খেলার ধরন
দীর্ঘদেহী, শক্ত মজবুত গড়নের অধিকারী রিচার্ড কলিঞ্জ বামহাতে ফাস্ট-মিডিয়াম বোলিংয়ে পারঙ্গমতা প্রদর্শন করেছেন। দীর্ঘ দূরত্ব নিয়ে বল হাত থেকে ছাড়ার পূর্ব-মুহূর্তে উভয় হাত উপরে তুলতেন। তিনি পিচে বলকে উপরে তুলে ধরতেন ও শেষমুহুর্তে গতিসঞ্চার করাতেন। প্রায়শই তৎকালের তরুণ রিচার্ড হ্যাডলির সাথে উইকেট শিকারে উন্মত্ততার পরিচয় দিতেন।
উজি
উজি (עוזי) হচ্ছে ওপেন বোল্ট ও ব্লোব্যাক পরিবারভুক্ত একটি সাবমেশিন গান। এর ছোট আকৃতির সংস্করণগুলো মেশিন পিস্তল নামে পরিচিত। সর্বপ্রথম নির্মিত টেলিস্কোপিং বোল্টযুক্ত আগ্নেয়াস্ত্রগুলোর মধ্যে উজি অন্যতম। এর ফলে ছোট অস্ত্রের ম্যাগাজিন পিস্তলের মতো হাতের মুঠোর ভেতর স্থাপন করার প্রচলন শুরু হয়, যা অস্ত্রের দৈর্ঘ্য কমিয়ে দেয়। জাপানের তৈরি টাইপ ২ মেশিন পিস্তলের পূর্বে এধরনের ডিজাইন আগে কখনও দেখা যায়নি।
ইসরায়েলি সশস্ত্র বাহিনীতে কর্মরত মেজর উজিয়েল গাল ১৯৪০-এর দশকে সর্বপ্রথম এই অস্ত্রের নকশা প্রণয়ন করেন। তার নামানুসারেই এই অস্ত্রের নামকরণ করা হয় উজি। ১৯৫০ সালে এর অস্ত্রটির প্রথম প্রোটোটাইপ নির্মাণ শেষ হয়। ইসারায়েল ডিফেন্স ফোর্সের স্পেশাল বাহিনী ১৯৫৪ সালে প্রথম এই অস্ত্রটি ব্যবহার করে। দুই বছর পর সাধারণ বিভিন্ন ক্ষেত্রেও এই অস্ত্রের ব্যবহার শুরু হয়। ব্যক্তিগত প্রতিরক্ষা, সামরিক কর্মকর্তা, গোলন্দাজ বাহিনীর সৈন্যরা ও ট্যাংকে থাকা সেনা, এবং পদাতিক অ্যাসল্ট বাহিনীর সদস্যদের দ্বারাই মূলত এই অস্ত্র ব্যবহৃত হয়। এছাড়াও কোনো বাহিনীর পেছনে অবস্থিত সৈন্যদের কাছে নিরাপত্তা প্রদানের উদ্দেশ্যেও এই অস্ত্রের ব্যবহার আছে। তুলনামূলকভাবে অনেক হাল্কা এবং এর প্রতি মিনিটে গুলির হার অনেক বেশি হওয়ায় বিভিন্ন ক্ষেত্রে এই অস্ত্রটি ব্যবহৃত হয়ে আসছে।
এখন পর্যন্ত বিশ্বের ৯০টিরও বেশি দেশে উজি রপ্তানি করা হয়েছে। এখন পর্যন্ত ইসরায়েল মিলিটারি ইন্ডাস্ট্রিজ, এফএন হার্সটেল, এবং অন্যান্য অনেক অস্ত্রনির্মাতা প্রতিষ্ঠান উজি উৎপাদন করে আসছে। ১৯৬০ থেকে ১৯৮০-এর দশক পর্যন্ত উজি বিশ্বের সবচেয়ে বেশি সংখ্যক বিক্রি হওয়া সাবমেশিন গান। বিশ্বজুড়ে নানা দেশের সামরিক ও পুলিশ বাহিনী এই অস্ত্র ব্যবহার করে আসছে।
তথ্যসূত্র
upright|thumb|উজি অস্ত্রধারী ইসরাইলি প্যারাট্রুপার
মোহাম্মদ লুৎফর রহমান
মোহাম্মদ লুৎফর রহমান (১৮৮৯-১৯৩৬) ছিলেন একজন বাঙালি সাহিত্যিক, সম্পাদক ও সমাজকর্মী। তাঁর সমস্ত সৃষ্টির মুলেই রয়েছে মানুষের স্বরূপ অন্বেষণ ও সামাজিক কল্যাণবোধ। তিনি 'ডাক্তার মোহাম্মদ লুৎফর রহমান' হিসেবে সমধিক পরিচিত।
নারী সমাজের উন্নতির জন্য নারীতীর্থ নামে একটি সেবা প্রতিষ্ঠান গঠন এবং নারীশক্তি নামে একটি পত্রিকা প্রকাশ করেছিলেন তিনি এবং একজন চিন্তাশীল ও যুক্তিবাদী প্রাবন্ধিক হিসেবে পরিচিত হয়েছিলেন। তার প্রবন্ধ সহজবোধ্য এবং ভাবগম্ভীর। মহান জীবনের লক্ষ্যে সাহিত্যের মাধ্যমে মহান চিন্তাচেতনার প্রতি আকৃষ্ট হতে মানুষকে উদ্বুদ্ধ করেছেন তিনি। গভীর জীবনবোধ, মানবিক মূল্যবোধ, উচ্চ জীবন, সত্য জীবন, মানব জীবন, সূক্ষ্ম বিশ্লেষণী দৃষ্টিভঙ্গি তার রচনার প্রসাদগুণ। প্রবন্ধ ছাড়াও তিনি কবিতা, উপন্যাস ও শিশুসাহিত্য রচনা করেছেন।
প্রাথমিক জীবন
মোহাম্মদ লুৎফর রহমান তৎকালীন ব্রিটিশ ভারত যশোর জেলার মাগুরা মহাকুমার (বর্তমান মাগুরা জেলা) পরনান্দুয়ালী গ্রামে ১৮৮৯ সালে জন্মগ্রহণ করেন। তার মাতা শামসুন নাহার এবং পিতা সরদার মইনউদ্দিন আহমদ, যিনি একজন স্টেশন মাস্টার ছিলেন। এই দম্পতীর চার পুত্র ও এক কন্যার মধ্যে মোহাম্মদ লুৎফর রহমান একজন। তার পৈত্রিক নিবাস ছিল তৎকালীন যশোর জেলার মাগুরা মহাকুমার হাজীপুর গ্রামে। লুত্ফর রহমানের পিতা ছিলেন এফ.এ পাস। ইংরেজি ভাষা ও ইংরেজি সাহিত্যের প্রতি তার পিতার অনুরাগ ছিল। সম্ভবত একারণেই পিতার অনুরাগ লুৎফর রহমানের মাঝে প্রতিভাস হয়েছিল।
শিক্ষা
লুৎফর রহমানের শিক্ষাজীবন শুরু হয় নিজ গ্রাম হাজিপুরের নিম্ন মাধ্যমিক বিদ্যালয়ে। সেখান থেকে প্রাথমিক শিক্ষা শেষে তিনি মাগুরা শহরের মাগুরা উচ্চ ইংরেজি বিদ্যালয়ে (বর্তমান মাগুরা সরকারি বালক উচ্চ বিদ্যালয়) ভর্তি হন এবং ১৯১৫ সালে প্রবেশিকা পাস করেন। এরপর উচ্চ শিক্ষার জন্য তিনি কলকাতায় যান, হুগলী মহসিন কলেজে উচ্চ মাধ্যমিক শ্রেণীতে ভর্তি হন। কলকাতায় টেলর হোস্টেলে থাকাকালীন তিনি সাহিত্যচর্চায় মনোযোগী হয়ে ওঠেন। ফলে প্রাতিষ্ঠানিক শিক্ষার প্রতি তার আগ্রহ কমতে থাকে এবং এফএ পরীক্ষায় তিনি উত্তীর্ণ হতে পারেন নি। পরবর্তীকালে ১৯২১ সালে কৃষ্ণনগর হোমিওপ্যাথিক কলেজ থেকে এইচএম-বি ডিগ্রি লাভ করেন।
কর্মজীবন
লুৎফর রহমান প্রথমে শিক্ষক এবং পরবর্তীকালে হোমিওপ্যাথ ডাক্তার হিসেবে জীবিকা নির্বাহ করেছিলেন। এফএ অধ্যয়নকালে, ১৯১৬ সালে সিরাজগঞ্জের ভিক্টোরিয়া হাই স্কুলে অ্যাংলো-পারসিয়ান শিক্ষক পদে যোগ দেন তিনি। তবে সেখানে অন্যান্য বিষয়েও তিনি পাঠদান করতেন। স্কুল কর্তৃপক্ষের সঙ্গে এক মতান্তরের কারণে এ চাকরি ছেড়ে ১৯১৮ সালে তিনি চট্টগ্রামের জোরারগঞ্জ হাই স্কুলে একই বিষয়ের শিক্ষক হিসেবে যোগ দেন। ১৯২০ সালে তিনি কলকাতায় হোমিওপ্যাথিক চিকিৎসা শুরু করেন। ১৯২৫ থেকে ১৯২৬ সালের দিকে সম্ভবত অত্যধিক শারিরীক ও মানসিক পরিশ্রমে এবং অভাব-অনটনের কারণে তার শরীর ভেঙ্গে পড়ে, এক সময় যক্ষায় আক্রান্ত হন তিনি। তাকে নিজ গ্রাম হাজিপুর নিয়ে যাওয়া হয়। সেখানে জনৈকা সন্নাসিনীর প্রদত্ত ওষুধে অনেকটা রোগমুক্ত হওয়ায় কবিরাজী ওষুধের গুণে মুগ্ধ হয়ে তিনি এর নামকরণ করেন যোগিনী পাচন। সুস্থ হওয়ার পর তিনি পার্শ্ববর্তী মির্জাপুর গ্রামে হোমিওপ্যাথি চিকিৎসা আরম্ভ করেন। এসময় তিনি কয়েকটি পেটেন্ট ওষুধ বিক্রয়ের বন্দবস্ত করেন, এগুলোর মধ্যে যোগিনী পাচন, আনন্দ বটিকা, জ্বরবিজয়ী বটিকা, নয়ন শান্তি, মুখারি, ক্ষত-শান্তি উল্লেখযোগ্য। সে সময়ে তিনি চিকিৎসক হিসেবে সুনাম অর্জন করতে শুরু করেলেও স্থানীয় অন্য চিকিৎসকের ষড়যন্ত্রের কারণে তিনি মির্জাপুর ছেড়ে চলে যান। পরবর্তীকালে মাগুরার স্টিমারঘাট সংলগ্ন পান্নান্দুয়ালি গ্রামের একটি বাড়িতে ডাক্তারখানা খুলেছিলেন। ১৯৩১ সালে তিনি আবার নিজ গ্রাম হাজিপুরে ফিরে আসেন এবং সমাজসেবায় আত্মনিয়োগ করেন।
সাহিত্যকর্ম
লুৎফর রহমানের সাহিত্য সাধনা শুরু হয়েছিল মূলত কবিতা রচনার মাধ্যমে। ১৯১৫ সালে চল্লিশটি কবিতা নিয়ে তার প্রথম এবং একমাত্র কাব্যগ্রন্থ প্রকাশ প্রকাশিত হয়। পরে তিনি বিভিন্ন প্রবন্ধ, উপন্যাস, ছোটগল্প, কথিকা, শিশুতোষ সাহিত্য ইত্যাদি রচনা করেছেন। তার কিছু অনুবাদ কর্মও পাওয়া যায়।
১৯১৮ সালে প্রকাশিত হয় তার প্রথম উপন্যাস সরলা, যেখানে তিনি একটি পথভ্রান্ত নারীর জীবনের সমস্যা এবং প্রতিকূল অবস্থার সঙ্গে তার সংগ্রামের বিবরণ তুলে ধরেছেন। ১৯১৯ সালে প্রকাশিত হয় পথহারা এবং রায়হান নামে দুইটি উপন্যাস। আদর্শ নারী-সমাজ গড়ে তোলার লক্ষ্যে ভিন্নধর্মী উপন্যাস ১৯২৭ সালে প্রকাশিত হয় প্রীতি উপহার।
লুৎফর রহমান মুক্তবুদ্ধির অধিকারী ছিলেন যার প্রভাব সাহিত্যচর্চায় তার ফুটে উঠেছে। ১৯২০ সালে তিনি সাহিত্যচর্চা ও সমাজসেবার ব্রত নিয়ে কলকাতা যান। এ সময় অসহযোগ আন্দোলনের প্রাক্কালে তিনি বিভিন্ন পত্র পত্রিকার সাথে যোগাযোগ গড়ে তোলেন। নভেম্বর মাসের তৃতীয় বর্ষ, তৃতীয় সংখ্যা থেকে তিনি মুহম্মদ শহীদুল্লাহ (পরে ডক্টরেট প্রাপ্ত) ও মোহাম্মদ মোজাম্মেল হক সম্পাদিত ত্রৈমাসিক বঙ্গীয় মুসলমান সাহিত্য পত্রিকা প্রভৃতির প্রকাশ ভার গ্রহণ করেছিলেন।
তৎকালীন বাংলা ভাষার বিখ্যাত পত্রিকা ও সাময়িকীগুলোতে তার রচনা সমূহ প্রকাশ হত যা পরে একত্রে সঙ্কলিত হয়েছে। বিশেষত সওগাত, প্রবাসী, হিতবাদী, বঙ্গীয় মুসলমান সাহিত্য পত্রিকা, মোসলেম ভারত, সাধনা, সোলতান, সহচর, সাম্যবাদী, সাহিত্যিক, মোয়াজ্জিন, মাসিক মোহাম্মদী প্রভৃতি বিভিন্ন পত্রিকায় তার রচনা প্রকাশ হত।
চিন্তাধারা ও আদর্শ
লুৎফর রহমান বিশ্বাস করতেন, মানুষের শক্তির প্রধান উৎস হচ্ছে জ্ঞান এবং জীবনের সুন্দর বিশুদ্ধতম অনুভূতির নাম হচ্ছে প্রেম। উন্নত জীবন দর্শন মেনে চলতেন। লোকদেখানো এবং বংশগত সম্মানকে তিনি গ্রহণ করেননি। নামের সাথে তিনি কখনো নিজ কৌলিক উপাধি জরদার ব্যবহার করতেন না। এ সম্বন্ধে উচ্চজীবন গ্রন্থের পিতৃমাতৃভক্তি প্রবন্ধে লিখেছিলেন, প্রবন্ধ লেখকের বংশকে লোকে জরদার-বংশ বলে থাকেন। জরদার অর্থ স্বর্ণ অথবা ধন-সম্পত্তির মালিক। বড়লোক ছাড়া কারো এই উপাধি হয় না। নদীয়া জেলার এক ব্রাহ্মণের এ উপাধি আছে; সুতরাং এ উপাধি ব্যবহার করতে মনে গর্ব ছাড়া লজ্জা আসে না। কিন্তু বিবেকের কাছে অনুমতি চাইলে সে জিজ্ঞাসা করেছে তোমার অর্থ কই? আর অর্থ যদিই থাকে, তবে তা লোকের কাছে প্রচার করা কী প্রকার ভদ্রতা?
মৃত্যু
চরম দারিদ্রের মুখোমুখি যক্ষায় আক্রান্ত হয়ে মানবতাবাদী সাহিত্যিক ডাক্তার লুৎফর রহমান ১৯৩৬ সালের ৩১ মার্চ ৪৭ বৎসর বয়সে বিনা চিকিৎসায় নিজ গ্রাম মাগুরার হাজিপুর গ্রামে মৃত্যুবরণ করেন।
আব্দুল আহাদ মোহমান্দ
আব্দুল আহাদ মোহমান্দ (জন্ম: ১ জানুয়ারি ১৯৫৯) আফগান বিমান বাহিনীর একজন সাবেক পাইলট ও মহাকাশে যাওয়া প্রথম আফগান এবং চতুর্থ মুসলিম। ১৯৯৮ সালে তিনি সুয়েজ টিএম-৬ মিশনের একজন সদস্য ছিলেন এবং মির মহাকাশ স্টেশনে আন্তঃমহাকাশ গবেবষণা নভোচারী হিসেবে ৯ দিন অতিবাহিত করেন। সুলতান বিন সালমান আল সৌদ, মোহাম্মাদ ফারিস ও মূসা ম্যানারভের পর মহাকাশে যাওয়া চতুর্থ মুসলিম তিনি। সুয়েজ টিএম-৬ মিশনের সময় আব্দুল আহাদই ছিলেন প্রথম নভোচারী যিনি আফগানিস্তানে একটি কল করার সময় পশতু ভাষা ব্যবহার করেন। এছাড়া মহাকাশে পবিত্র কুরআন নিয়ে যাওয়া প্রথম নভোচারীও তিনি।
পরিচয়
মোহমান্দ জন্মগ্রহণ করেন ১৯৫৯ সালে আফগানিস্তানের গজনি প্রদেশের শারদায়। তিনি পশতুন গোষ্ঠীর মোহমান্দ উপজাতির অন্তর্ভুক্ত ছিলেন। মোহমান্দ পলিটেকনিক্যাল ইউনিভার্সিটি অব কাবুল এবং পরে এয়ার ফোর্স একাডেমি থেকে স্নাতক হন। তিনি আফগান বিমান বাহিনীতে নিযুক্ত ছিলেন এবং পরে সোভিয়েত ইউনিয়ন থেকে একজন পাইলট ও পেশাদার নভোচারী হিসেবে প্রশিক্ষণ গ্রহণ করেন।
কমান্ডার ভ্লাদিমির লেইখভ ও ফ্লাইট ইন্জিনিয়ার ভ্যালেরি পোলেইকভের সাথে সুয়েজ টিএম-৬ মিশনের তিন সদস্যের দলে মোহমান্দও ছিলেন। সুয়েজ টিএম-৬ ১৯৮৮ সালের ২৯ আগস্ট স্থানীয় সময় ০৪:২৩ জিএমটি সময়ে উত্‍ক্ষেপন করা হয়। মিশনে মোহমান্দের অন্তর্ভুক্তি সোভিয়েত-আফগান যুদ্ধের সময় অনেকটাই অর্থবহ ছিল।
মির স্পেস স্টেশনে ৯ দিন অবস্থানকালে মোহমান্দ তার দেশের ছবি তোলেন এবং অ্যাস্ট্রোফিজিক্যাল ও বায়োলজিক্যাল এক্সপেরিমেন্টে অংশগ্রহণ করেন। এছাড়াও তিনি আফগানিস্তানের রাষ্ট্রপতি মুহাম্মদ নজিবউল্লাহার সাথে কথা বলেন ও মিশনে তার সঙ্গীদের জন্য আফগান চা তৈরী করেন।
লেইখভ ও মোহমান্দ সুয়েজ টিএম-৫ এর মাধ্যমে পৃথিবীতে ফিরে আসেন। মির স্টেশনে যান্ত্রিক ত্রুটির কারণে সুয়েজ টিএম-৫ এর ৬ সেপ্টেম্বরের পূর্বনির্ধারিত অবতরণ বিলম্বিত হয়। রেডিও মস্কো জানায় লেইখভ ও মোহমান্দ নিরাপদে আছেন ও মিশন কন্ট্রোলের সাথে সংযুক্ত রয়েছেন। তাদের আলাপচারিতার একটি রেকর্ড প্রকাশ করা হয় যেখানে তাদের হাসতে শোনা যায়। একদিন পর ০০:৫০ জিএমটি সময়ে সুয়েজ টিএম-৫ সফলভাবে অবতরন করে।
১৯৮৮ সালের ৭ সেপ্টেম্বর মোহমান্দকে হিরো অব সোভিয়েত ইউনিয়ন উপাধি প্রদান করা হয়।
মিশনের সময় মোহমান্দের মা তার ছেলের নিরাপত্তা নিয়ে ভীষণভাবে চিন্তিত ছিলেন। আফগান রাষ্ট্রপতি মোহমান্দের মাকে তার কার্যালয়ে ডেকে পাঠান এবং ছেলের সাথে অডিও ও ভিডিও মাধ্যমে কথা বলার ব্যবস্থা করে দেন, যেখানে তারা পশতু ভাষায় কথা বলেন। আর এভাবে মহাকাশে উচ্চারিত হওয়া পঞ্চম ভাষা হিসেবে পশতু স্থান করে নেয়।
আফগানিস্তান থেকে সোভিয়েত সেনা প্রত্যাহারের পর ১৯৯২ সালে মোহমান্দ জার্মানিতে চলে যাওয়ার সিদ্ধান্ত নেন এবং সেখানে বসবাসের আবেদন জানান। পরে ২০০৩ সালে তিনি জার্মান নাগরিকত্ব লাভ করেন।
ফাইয়াজ হোসেন খান
ফাইয়াজ হোসেন খান (১৯২৪-১৯৯১)  ছিলেন একজন বাংলাদেশি ভূতত্ত্ববিদ। তিনি এফ এইচ খান নামেই অধিক পরিচিত।  তিনি বাংলাদেশ ভূতাত্ত্বিক সমিতি ও  বাংলাদেশ খনিজ অন্বেষণ ও উন্নয়ন কর্পোরেশনের সভাপতি হিসেবে দায়িত্ব পালন করেছেন। তিনি ঢাকা বিশ্ববিদ্যালয়ের ভূতত্ত্ব বিভাগের শিক্ষক ছিলেন।
জন্ম ও প্রাথমিক জীবন
এফ এইচ খান ১৯২৪ সালের ১০ ফেব্রুয়ারি ব্রিটিশ ভারতের পশ্চিমবঙ্গ প্রদেশের কলকাতায় জন্মগ্রহণ করেন। তিনি কলকাতা মাদ্রাসায় পড়াশোনা করেছিলেন। মাদ্রাসায় পড়ালেখা শেষ করার পর তিনি কলকাতার প্রেসিডেন্সি কলেজ থেকে ভূতত্ত্ব বিষয়ে স্নাতক ও স্নাতকোত্তর ডিগ্রি অর্জন করেছিলেন।
কর্মজীবন
১৯৪৬ সালে এফ এইচ খান ভারতের ভৌগোলিক জরিপ অধিদপ্তরে একজন ভূতত্ত্ববিদ হিসেবে তার কর্মজীবন শুরু করেন। পরবর্তী সময়ে ১৯৪৭ সালে রাষ্ট্রীয় বৃত্তি নিয়ে উচ্চশিক্ষার্থে তিনি যুক্তরাজ্য গমন করেন। গাঠনিক এবং বহিরাঙ্গণ ভূতত্ত্ব (স্ট্রাকচারাল অ্যান্ড ফিল্ড জিওলজি) বিষয়ক অভিসন্দর্ভের মাধ্যমে ১৯৪৯ সালে লন্ডন বিশ্ববিদ্যালয় থেকে তিনি পিএইচ.ডি ডিগ্রি অর্জন করেন এবং ১৯৫০ সালে পাকিস্তানের ভূতাত্ত্বিক জরিপ অধিদপ্তরে একজন জ্যেষ্ঠ ভূতত্ত্ববিদ হিসেবে যোগদান করেন।
তার পিএইচডি থিসিসে আয়ারল্যান্ডের কাউন্টি কেরির প্রাচীন লাল বেলেপাথর বা রেড স্যান্ডস্টোনের গঠন সম্পর্কিত গবেষণা কাজের একটি উজ্জ্বল অংশ রয়েছে। তিনি বাংলাদেশের খনিজ সম্পদ নিয়ে কাজ করেছিলেন এবং তা উন্নয়নের জন্য পরিকল্পনা তৈরি করেছিলেন। তিনি পূর্ব পাকিস্তান শিল্প উন্নয়ন কর্পোরেশনে নিযুক্ত হয়েছিলেন। বাংলাদেশ স্বাধীন হওয়ার পর তাকে বাংলাদেশ খনিজ অন্বেষণ ও উন্নয়ন কর্পোরেশনের (মিনারেল এক্সপ্লোরেশন অ্যান্ড ডেভেলপমেন্ট কর্পোরেশন) সভাপতি করা হয়। এছাড়াও বাংলাদেশ সরকারের খনিজ সম্পদ অধিদপ্তর-এর সচিব পদে দায়িত্ব পালন করেছিলেন। এসব পদে কর্মরত থাকাকালে এফ এইচ খান তার বৈচিত্র্যপূর্ণ সৃষ্টিকর্মগুলো সফলভাবে সম্পাদন করেছিলেন। এফ এইচ খান ঢাকা বিশ্ববিদ্যালয়ের ভূতত্ত্ব বিভাগে শিক্ষকতা করেছিলেন। ১৯৭৫ সালে তিনি সরকারি চাকরি থেকে অবসর গ্রহণ করেন। ১৯৭৬ থেকে ১৯৭৭ সাল পর্যন্ত তিনি বাংলাদেশ ভূতাত্ত্বিক সমিতির (জিওলজিক্যাল সোসাইটি) সভাপতি হিসেবে দায়িত্ব পালন করেছিলেন। তিনি লন্ডনের ভূতাত্ত্বিক সমিতিতে সহযোগী হিসেবে যুক্ত ছিলেন।
গবেষণা
এফ এইচ খানের অধিকাংশ গবেষণাকর্মই ছিল বাংলাদেশ সম্পর্কিত। তৎকালীন পূর্ব পাকিস্তান তথা বাংলাদেশের মৌলিক ভূতাত্ত্বিক মানচিত্র প্রণয়নে তিনি অগ্রণী ভূমিকা পালন করেছিলেন। ভূতাত্ত্বিক মানচিত্র প্রণয়নের মাধ্যমে তিনি পূর্ববঙ্গ (বর্তমান বাংলাদেশ) অঞ্চলের বর্তমান কালের জ্ঞাত অধিকাংশ খনিজ সম্পদের অবস্থান, তাদের মূল্যায়ন এবং আহরণের জন্য প্রয়োজনীয় উন্নয়ন পরিকল্পনা প্রভৃতি প্রস্তুত করেছিলেন যা ইংরেজ আমলে সম্পূর্ণ অবহেলিত ছিল। তিনি বাংলাদেশের ভূগোল নিয়েও বেশ কয়েকটি গবেষণাপত্র ও বই রচনা করেছিলেন।
গ্রন্থাবলী
বাংলাদেশের ভূতত্ত্ব এবং খনিজ সম্পদ বিষয়ে এফ এইচ খান বহু সংখ্যক প্রতিবেদন, প্রবন্ধ এবং গ্রন্থ রচনা করেছেন। ইংরেজি ভাষায় লিখিত ‘জিওলজি অব বাংলাদেশ’ বা "বাংলাদেশের ভূতত্ত্ব" তার উল্লেখযোগ্য একটি গ্রন্থ। এই বইটিতে তিনি দেশের ভূগর্ভস্থ পানিসম্পদসহ ভূতত্ত্ব এবং খনিজ সম্পদের বিভিন্ন দিকগুলো তুলে ধরেছেন।
রাধিকা শরৎকুমার
রাধিকা শরৎকুমার হচ্ছেন একজন ভারতীয় চলচ্চিত্র ও টেলিভিশন অভিনেত্রী, উদ্দোক্তা এবং প্রযোজক, যিনি তামিল, তেলুগু, হিন্দি, মালয়ালম, কন্নড় চলচ্চিত্র শিল্পে কাজ করে থাকেন। তিনি রাধন মিডিয়াওয়ার্কস ইন্ডিয়া লিমিটেড-এর প্রতিষ্ঠাতা ও সি.পি, যা থেকে তিনি কয়েকটি টিভি সিরিয়াল প্রযোজনা করেছেন, এগুলোর মধ্যে চিঠি, আন্নামালাই, সেলভি, আরাসি, সেল্লামি, বাণী রাণী, থামারাই ও ইদি কথা কাদু (তেলুগু) অন্যতম।
রাধিকা তামিল, তেলুগু, হিন্দ, মালয়ালম ও কন্নড় ভাষায় প্রায় ৩০০-এর উপরে চলচ্চিত্রে অভিনয় করেন। তিনি বিজয় টিভির জোড়ি নাম্বার ওয়ান সিজন-৩ এর বিচারক হিসেবে দায়িত্ব পালন করেন। তিনি মিনদাম ওরু কাধাল কাথাই নামের একটি চলচ্চিত্রও প্রযোজনা করেছেন, যা শ্রেষ্ঠ অভিষেক পরিচালক-এর জন্য ইন্দিরা গান্ধী পুরস্কার লাভ করে।
য়ে-শেস-থার-'দোদ
য়ে-শেস-থার-'দোদ (১৭৫৬-১৮৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাত্তরতম দ্গা'-ল্দান-খ্রি-পা বা প্রধান ছিলেন।
আমু দরিয়া
আমু দরিয়া, (আমুদরিয়া (Амударё - আমুদরিয়ো; - Âmudaryâ; Amudaryo, ঐতিহাসিকভাবে এর ল্যাটিন নাম অক্সাস বা গ্রীক Ὦξος দ্বারা পরিচিত) মধ্য এশিয়ার দীর্ঘতম নদী। ভাখশ ও পঞ্জ নদীর সম্মিলিত স্রোতধারায় তাজিকিস্তান ও আফগানিস্তানের সীমান্তে তিগোভায়া বালাকা প্রাকৃতিক রিজার্ভে এটি গঠিত হয় এবং সেখান থেকে উত্তর-পশ্চিম মুখী প্রবাহিত হয়ে আরল সাগরের দক্ষিণদিকে পতিত হয়। প্রাচীনকালে নদীটিকে বৃহত্তর ইরান ও তুয়ারান সীমানা বলে গণ্য করা হতো।
ওস্কার তাবারেস
ওস্কার ওয়াশিংটন তাবারেস সিলভা (জন্ম ৩ মার্চ ১৯৪৭), যিনি এল মাস্টেরো (শিক্ষক কিংবা গুরু) নামে পরিচিত হচ্ছেন উরুগুয়ে জাতীয় ফুটবল দলের প্রধান কোচ এবং সাবেক খেলোয়াড়, যিনি রক্ষণভাগে খেলতেন। বর্তমানে তিনি উরুগুয়ের প্রধান কোচের দায়িত্বে আছেন।
খেলোয়াড় হিসাবে সাধাসিধে কর্মজীবন এবং প্রাথমিক বিদ্যালয়ের শিক্ষক হিসাবে কাজ করার পর তাভারেজ প্রশিক্ষক হিসাবে কাজ শুরু করেন যেটি ৩০ বছরের বেশি সময় ধরে চালিয়ে যাচ্ছেন যার মধ্যে কলম্বিয়া, আর্জেন্টিনা, ইতালি এবং স্পেনের মত দল ছিল। তিনি উরুগুয়ে জাতীয় দলকে ১৯৮৮ থেকে ১৯৯০ পর্যন্ত পরিচালনা করেন এবং দ্বিতীয়বারের মত ২০০৬ থেকে পরিচালনা শুরু করেন। ২০১০ বিশ্বকাপে তিনি দলটিকে চতুর্থ স্থান পর্যন্ত পৌছান এবং ২০১১ সালে কোপা আমেরিকা জেতান। তাভারেজের পরিচালনায় উরুগুয়ে তিনটি বিশ্বকাপে অংশগ্রুহণ করতে সক্ষম হয়, শেষ ১৬ তে দুইবার এবং একবার সেমিফাইনাল পর্যন্ত যায়। অক্টোবর ২০১৭ তে তাভারেজের পরিচালনায় উরুগুয়ে চতুর্থবারের মত বিশ্বকাপে অংশগ্রহণ করতে সক্ষম হয়।
২০১৬ সালের ২৫ মার্চ, টানা দশ বছর উরুগুয়ে জাতীয় দল পরিচালনার সাড়ে দুই সপ্তাহ পর তাভারেজ ফ্রান্সিক্কো মাতুরুনাকে ছাড়িয়ে যান একজন প্রধান প্রশিক্ষক হিসাবে দক্ষিণ আমেরিকায় সর্বোচ্চ সংখ্যক ৪৭টি বিশ্বকাপ বাছাইপর্ব খেলে, অসাধারণভাবে তিনি শুধু উরুগুয়েকে প্রশিক্ষণ দিয়েছেন। তাভারেজ পঞ্চম স্থানে থাকা পরিচালক যে কোপা আমারেকিয় সর্ব্বোচ্চ সংখ্যক ২৬টি ম্যাচ খেলেছে পাঁচবার অংশগ্রহণ করে(১৯৮৯, ২০০৭, ২০১১, ২০১৫ এবং ২০১৬)। ২০১২ সালে ফুটবলে তার অসামান্য অবদানের জন্য ফিফার সর্বোচ্চ সম্মাননা ফিফা অর্ডার অব মেরিট লাভ করেন।
শুরা (পরামর্শসভা)
শূরাকে একটি প্রশংসনীয় কার্যকলাপ হিসাবে বিবেচনা করা হয়। মসজিদ, ইসলামী সংগঠন ইত্যাদি বিষয় পরিচালনায় এটি বেশিরভাগ ব্যবহৃত। ইসলামি সংসদের নামকরণে এটি অগ্রাধিকারযোগ্য।
একবিংশ শতাব্দীর কিছু উদীয়মান মনীষী এখন রাষ্ট্র ও সমাজ গঠনের জন্য মুসলমানদের মধ্যে অংশগ্রহণমূলক শাসন বা ই-গভর্ন্যান্স বাড়ানোর উপায় হিসেবে ডিজিটাল প্রযুক্তির মাধ্যমে শূরার আধান সমর্থন করছেন।
ইসলামে শূরা
সুন্নি মুসলমানরা বিশ্বাস করে যে, ইসলামে মুসলিম সমাজের সিদ্ধান্তগুলি সম্প্রদায়ের শূরা কর্তৃক গৃহীত হওয়া প্রয়োজন। ঐতিহ্যগতভাবে, আমির, সুলতান বা খলিফা তার উজিরদের (মন্ত্রীদের) সাথে পরামর্শ করতেন এবং তাদের মতামত বিবেচনা করে সিদ্ধান্ত নিতেন।
শিয়া মুসলমানরা বলে যে, ইসলামে বৈধভাবে নিযুক্ত শাসক যতক্ষণ না শরিয়া বা ইসলামিক আইন অনুযায়ী শাসন করেন ততক্ষণ পর্যন্ত তার বশ্যতা করা ওয়াজিব। এটি অবশ্য আরও ঐতিহ্যগত পদ্ধতি, বহু শতাব্দীর সুন্নি ও শিয়াইসলামী রাজনৈতিক ইতিহাসের বৈশিষ্ট্য।
উভয়ের মধ্যে পার্থক্যটি বাস্তবের চেয়ে বেশি শব্দার্থিক বলে মনে হয় - অবশ্য মুতাআখখিরইনগণ স্বীকার করেন যে, শাসকদের অবশ্যই শাসনের সমস্ত দিক বিবেচনা করতে হবে, যাতে পরামর্শের মাধ্যমেই কোনো সিদ্ধান্ত নেওয়া হয়। না নেওয়া হলে, তা নিশ্চিত করার জন্য বিষয়গুলি সর্বোত্তম উপায়ে যেন পরিচালিত হয়।
কুরআনে শূরা
"'যারা তাদের পালনকর্তার কথা শোনে, নিয়মিত নামায কায়েম করে; এবং যারা নিজেদের মধ্যে পারস্পরিক পরামর্শের মাধ্যমে তাদের কাজকর্ম পরিচালনা করে; আর আমি তাদের রিযিকের জন্য যা দিয়ে থাকি তা থেকে ব্যয় করে' [তারা প্রশংসিত]"
ছাগলনাইয়া সরকারি কলেজ
ছাগলনাইয়া সরকারি কলেজ বাংলাদেশের ফেনী জেলা ছাগলনাইয়া উপজেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি ১৯৭২ সালের প্রতিষ্ঠিত হয়।
চেন্নাই সেন্ট্রাল-বেঙ্গালুরু সিটি লাইন
চেন্নাই সেন্ট্রাল-বেঙ্গালুরু সিটি লাইন (সরকারিভাবে পুরাচি থালাইভার ড. এম জি রামচন্দ্রন সেন্ট্রাল রেলওয়ে স্টেশন- ক্রান্তিভিরা সাঙ্গোল্লি রায়ান্না - বেঙ্গালুরু স্টেশন লাইন নামে পরিচিত) একটি বিদ্যুতায়িত রেলপথ ডাবল লাইন যা দক্ষিণ ভারতের দুটি বৃহত্তম শহর চেন্নাই এবং ব্যাঙ্গালোরকে সংযুক্ত করে।
ছাগলনাইয়া সরকারি কলেজ
১৯৮৬ সালে কলেজটি ডিগ্রি পর্যায়ে উন্নীত হয় এবং ১৯৮৮ সালে সরকারীকরণ করা হয়। কয়েক দশক এ কলেজটি উচ্চশিক্ষার ক্ষেত্রে গুরুত্বপূর্ণ ভূমিকা রেখেছে।
চেন্নাই সেন্ট্রাল-বেঙ্গালুরু সিটি লাইন
ইতিহাস
দক্ষিণ ভারতে প্রথম এবং তৃতীয় ভারতে 1856 সালে মাদ্রাজ রেলওয়ে রোয়াপুরম /ভেয়াসারাপাদি থেকে ওয়াল্লাজাহ রোড (আরকোট) পর্যন্ত ট্রেন পরিষেবা পরিচালনা করেছিল। 1861 সালে মাদ্রাজ রেলওয়ে তার ট্রাঙ্ক রুট বেপুর/কাদালুন্ডি (কালিকটের কাছে) পর্যন্ত প্রসারিত করে। মাদ্রাজ রেলওয়ে 1864 সালে নবনির্মিত বেপুর লাইনে বেঙ্গালুরু ক্যান্টনমেন্টকে জোলারপেট্টাইয়ের সাথে সংযুক্ত করেছিল। একই বছর ব্যাঙ্গালোর মেইল চলতে শুরু করে। ব্যাঙ্গালোর শহর 1882 সালে ব্যাঙ্গালোর ক্যান্টনমেন্টের সাথে যুক্ত হয়েছিল।    -প্রশস্ত   )   ব্রডগেজ বাঙ্গারপেট-মেরিকুপ্পাম লাইন 1894 সালে আসে।   )   - বোরিংপেট (পরে বাঙ্গারপেট) এবং কোলারের মধ্যে প্রশস্ত ন্যারো-গেজ লাইনটি 1913 সালে মহীশূর রাজ্য রেলওয়ে দ্বারা খোলা হয়েছিল। ন্যারো-গেজ যশবন্তপুর-ইয়েলাহাঙ্কা-দেবনাহল্লি-চিক্কাবল্লাপুর-কোলার লাইনটি 1915 সালে খোলা হয়েছিল এবং 1918 সালে ব্যাঙ্গালোরের সাথে যুক্ত হয়েছিল। নভেম্বর 2013 সালে চিকবল্লাপুর-কোলার সেকশনের ব্রডগেজে গেজ রূপান্তর সম্পূর্ণ হওয়ার সাথে সাথে, সমগ্র ব্যাঙ্গালোর-কোলার অংশ সরাসরি ব্রডগেজ ট্রেনের জন্য প্রস্তুত ছিল।  বাঙ্গারপেট-কোলার লাইনের গেজ রূপান্তর 1997 সালে সম্পন্ন হয়েছিল এবং তারপর থেকে 11 সেপ্টেম্বর 2016 পর্যন্ত একটি রেলবাস পরিষেবা চালু ছিল যখন রেলবাস একটি আট-বগি ডিজেল-ইলেকট্রিক মাল্টিপল ইউনিট (DEMU) দ্বারা প্রতিস্থাপিত হয়েছিল।
চেন্নাই-ত্রিভেল্লুর সেক্টরটি 1979-80 সালে, ১৯৮২-৮৩ সালে ত্রিভেল্লুর-আরাক্কোনম-চিত্তেরি সেক্টর, ১৯৮৩-৮৪ সালে চিত্তেরি-ওয়ালাজাহ রোড (বাদে) সেক্টর, ১৯৮৪-৮৫ সালে ওয়াল্লাজাহ রোড-কাটপাডি সেক্টর, ১৯৮৫-৮৬ সালে কাটপাডি-জোলেরাপেট্টাই সেক্টর, ১৯৯০-৯১ সালে জোলেরাপেট্টাই-মুলানুর সেক্টর, ১৯৯১-৯২ সালে মুলানুর-বাঙ্গারপেট-ব্যাঙ্গালোর সিটি সেক্টর।
1950-এর দশকের গোড়ার দিকে আইন পাস করা হয়েছিল যা কেন্দ্রীয় সরকারকে স্বতন্ত্র রেলওয়ে ব্যবস্থা গ্রহণের ক্ষমতা দেয়। ১৪ এপ্রিল ১৯৫১-এ মাদ্রাজ এবং দক্ষিণ মাহরাত্তা রেলওয়ে, দক্ষিণ ভারতীয় রেলওয়ে কোম্পানি এবং মহীশূর রাজ্য রেলওয়েকে একীভূত করে দক্ষিণ রেলওয়ে গঠন করা হয়। পরবর্তীকালে, নিজামের গ্যারান্টিড স্টেট রেলওয়েকেও দক্ষিণ রেলওয়েতে একীভূত করা হয়। 2 অক্টোবর 1966-এ, সেকেন্দ্রাবাদ, সোলাপুর, হুবলি এবং বিজয়ওয়াড়া বিভাগগুলি, নিজামের গ্যারান্টিড স্টেট রেলওয়ের প্রাক্তন অঞ্চলগুলি এবং মাদ্রাজ এবং দক্ষিণ মহরত্তা রেলওয়ের কিছু অংশকে দক্ষিণ মধ্য রেলওয়ে গঠনের জন্য দক্ষিণ রেলওয়ে থেকে পৃথক করা হয়েছিল। ১৯৭৭ সালে, দক্ষিণ রেলওয়ের গুন্টকাল বিভাগ দক্ষিণ মধ্য রেলওয়েতে স্থানান্তরিত করা হয় এবং সোলাপুর বিভাগ কেন্দ্রীয় রেলওয়েতে স্থানান্তরিত হয়। ২০০৩ সালে তৈরি করা সাতটি নতুন অঞ্চলের মধ্যে ছিল দক্ষিণ পশ্চিম রেলওয়ে, যেটি দক্ষিণ রেলওয়ে এবং দক্ষিণ মধ্য রেলওয়ে থেকে খোদাই করা হয়েছিল।
চেন্নাই শহরতলির পরিষেবা
ইএমইউ ট্রেনগুলি পুরাচি থালাইভার ডাঃ এম জি রামচন্দ্রন সেন্ট্রাল রেলওয়ে স্টেশন এবং পশ্চিম লাইন হয়ে আরাককোনাম জংশনের মধ্যে পরিচালিত হয়। এটি এর দূরত্ব কভার করেমাই  1 ঘন্টা 50 মিনিটের একটি নির্ধারিত সময়ে 27টি থামার সাথে। 2005 সাল পর্যন্ত, প্রতিদিন 200,000 যাত্রী এই সেক্টরে EMU পরিষেবা ব্যবহার করত।
গতিসীমা
চেন্নাই সেন্ট্রাল–আরাক্যনাম–জোলারপেট্টাই–ব্যাঙ্গালোর সিটি "গ্রুপ বি" লাইন হিসাবে শ্রেণীবদ্ধ করা হয়েছে এবং ১১০ কিমি/ঘণ্টা পর্যন্ত গতি নিতে পারে।
শেড এবং কর্মশালা
আরাককোনামে আগে একটি স্টিম লোকো শেড ছিল, এখন একটি বৈদ্যুতিক লোকো শেড রয়েছে যাতে 230+ লোকো রয়েছে, যার মধ্যে WAP-1 WAP-4 WAG-7, WAM-4 এবং WAG-5 লোকোমোটিভ রয়েছে।
কৃষ্ণরাজপুরম ডিজেল লোকো শেড, 1983 সালে খোলা, 125টি লোকোমোটিভ রাখতে পারে। এর মধ্যে রয়েছে: WDS-6, WDM-2, WDM-3A, WDP-4, WDG-3A, WDG-4 । এটি সম্প্রতি একটি ডিজেল এবং বৈদ্যুতিক লোকো শেডে রূপান্তরের অংশ হিসাবে, রায়পুরম শেড থেকে স্থানান্তরিত 5টি WAP-7 লোকোমোটিভকে আবাসন দিচ্ছে৷
পেরাম্বুরের ক্যারেজ এবং ওয়াগন ওয়ার্কশপ কোচ এবং ওয়াগন মেরামত করে। পেরাম্বুরের লোকোমোটিভ ওয়ার্কশপ ছিল দক্ষিণের প্রধান ব্রড-গেজ স্টিম লোকো মেরামতের দোকান। এমনকি এখন পরী রানীর বার্ষিক ওভারহল সঞ্চালিত হয়। কর্মশালাটি এখন প্রাথমিকভাবে সমগ্র দক্ষিণ এবং এমনকি তার বাইরেও বৈদ্যুতিক লোকোমোটিভগুলির মেরামত এবং রক্ষণাবেক্ষণ পরিচালনা করে।
দুর্গেশনন্দিনী
থাম্ব|দুর্গেশনন্দিনী বঙ্কিমচন্দ্র চট্টোপাধ্যায় দুর্গেশনন্দিনী বঙ্কিমচন্দ্র চট্টোপাধ্যায় রচিত প্রথম উপন্যাস। এটি বাংলা সাহিত্যের প্রথম সার্থক উপন্যাস। ১৮৬৫ সালের মার্চ মাসে এই উপন্যাসটি প্রকাশিত হয়।  দুর্গেশনন্দিনী বঙ্কিমচন্দ্রের চব্বিশ থেকে ছাব্বিশ বছর বয়সের রচনা। এই উপন্যাস প্রকাশিত হওয়ার পর বাংলা কথাসাহিত্যের ধারায় এক নতুন যুগ প্রবর্তিত হয়। ষোড়শ শতাব্দীর শেষভাগে উড়িষ্যার অধিকারকে কেন্দ্র করে মোঘল ও পাঠানের সংঘর্ষের পটভূমিতে এই উপন্যাস রচিত হয়। তবে এটিকে সম্পূর্ণরূপে ঐতিহাসিক উপন্যাস মনে করা হয় না। কোনো কোনো সমালোচক এই উপন্যাসে ওয়াল্টার স্কটের আইভানহো উপন্যাসের ছায়া লক্ষ্য করেছেন। বঙ্কিমচন্দ্রের জীবদ্দশায় এই উপন্যাসের তেরোটি সংস্করণ প্রকাশিত হয় এবং ইংরেজি ও অন্যান্য ভারতীয় ভাষাতেও এটি অনূদিত হয়।
আখ্যানবস্তু
দিল্লীশ্বরের প্রধান সেনাপতি অম্বররাজ মানসিংহের পুত্র কুমার জগৎসিংহ বিষ্ণুপুর থেকে মান্দারণ যাত্রাকালে ঝড়ের কবলে পড়ে শৈলেশ্বর মহাদেবের মন্দিরে আশ্রয় নেন। সেখানে ঘটনাচক্রে মান্দারণ দুর্গাধিপতি জয়ধর সিংহের একমাত্র পুত্র মহারাজ বীরেন্দ্র সিংহের স্ত্রী বিমলা ও তাঁর কন্যা দুর্গেশনন্দিনী তিলোত্তমার সঙ্গে তাঁর সাক্ষাৎ হয়। পরস্পর পরস্পরের প্রকৃত পরিচয় গোপন রাখলেও জগৎসিংহ ও তিলোত্তমা পরস্পরের প্রতি আকৃষ্ট হন। পরে পাঠান সেনাপতি ওসমান খাঁ সুকৌশলে মান্দারণ দুর্গ অধিকার করে ও বীরেন্দ্র সিংহ এবং তাঁর স্ত্রী বিমলা ও কন্যা তিলোত্তমাকে বন্দী করে। কুমার জগৎসিংহও বন্দী হন। যদিও পাঠান নবাব কতলু খাঁর প্রহসনের ন্যায় বিচারে বীরেন্দ্র সিংহকে হত্যা করা হয়। নিহত বীরেন্দ্র সিংহের স্ত্রী বিমলা পাঠান নবাব কতলু খাঁকে হত্যা করে পতি হত্যার প্রতিশোধ নেয়। পাঠানেরা কুমার জগৎসিংহের মাধ্যমে অম্বররাজ মানসিংহ তথা দিল্লীশ্বরের সঙ্গে সন্ধি করেন। অন্যদিকে কতলু খাঁর কন্যা নবাবজাদী আয়েষা জগৎসিংহের প্রেমে পড়েন। আয়েষার প্রণয়ী পাঠান সেনাপতি ওসমান একথা জানার পর ক্রোধে কুমার জগৎ সিংহের সঙ্গে দ্বন্দ্বযুদ্ধে অবতীর্ণ হন। পরিশেষে মান্দারণ পুনরায় স্বাধীন হয় ও দিল্লীশ্বরের প্রধান সেনাপতি অম্বররাজ মানসিংহের মাধ্যমে মহারাণী বিমলার হস্তে রাজ্যপাঠ হস্তান্তরিত হয় এবং মহাধুমধামের সাথে কুমার জগৎ সিংহ ও দুর্গেশনন্দিনী তিলোত্তমার মিলন ঘটে।
সালমা আগা
সালমা আগা (سلمی آغا) সিন্ধু প্রদেশের করাচীতে জন্মগ্রহণকারী পাকিস্তানি ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানি অভিনেত্রী। ১৯৮০-এর দশক থেকে ১৯৯০-এর দশকের শুরুর দিক পর্যন্ত গানের পাশাপাশি ভারতীয় চলচ্চিত্রে অভিনয় করেছেন। তার অভিনীত প্রথম আবেগঘন চলচ্চিত্র ছিল নিকাহ। তিনটি বিভাগে মনোনীত হয়ে একটিতে ফিল্মফেয়ার সেরা মহিলা নেপথ্য কণ্ঠশিল্পীর পুরস্কার লাভ করেন। এছাড়াও সেরা অভিনেত্রী বিভাগের জন্যও মনোনীত হয়েছিলেন তিনি।
প্রারম্ভিক জীবন
পাকিস্তানের করাচীতে জন্মগ্রহণ করলেও নাসরিন ও লিয়াকত গুল আগা দম্পতির সন্তানরূপে লন্ডনে তার শৈশবকাল অতিবাহিত হয়। রাগ ঘরানার সঙ্গীতে আকৃষ্ট বাবা সফলতম ব্যবসায়ী ছিলেন। মাতৃসম্পর্কীয় দাদা অভিনেতা যুগল কিশোর মেহরা ও অভিনেত্রী আনোয়ারী বেগম ১৯৩২ সালে মুক্তিপ্রাপ্ত প্রথম চলচ্চিত্র হীর রঞ্ঝায় অভিনয় করেছিলেন। তার মাতৃসম্পর্কীয় দাদা ছিলেন রফিক গজনবী। যুগল কিশোর মেহরা রাজ কাপুর, শাম্মী কাপুর ও শশী কাপুরের কাকাতো ভাই ছিলেন।
ব্যক্তিগত জীবন
১৯৮৯ সালে পাকিস্তানি স্কোয়াশ খেলোয়াড় রহমত খানের সাথে পরিণয়সূত্রে আবদ্ধ হন। এ দম্পতির সশা ও লিয়াকত আলী খান নামীয় দুই সন্তান রয়েছে। কিন্তু ২০১০ সালে তাঁদের মধ্যকার বিবাহ-বিচ্ছেদ ঘটে। পরবর্তীতে ২০১১ সালে মাঞ্জার শাহের সাথে পুনরায় বৈবাহিক সম্পর্ক স্থাপিত হয় তার।
৩১ মে, ২০১৬ তারিখে ভারতের বিদেশী নাগরিকত্ব কার্ড ধারণের জন্য আবেদন করেন তিনি। তার ঐ আবেদনটি মঞ্জুর হয় ও ভিসার আবেদন ছাড়াই তিনি ভারত সফরে যেতে পারবেন। তবে, ভারতে অবস্থানকালে তাকে পুলিশের কাছে তার অবস্থান জানাতে হবে।
তাজ উদ্দিন আস-সুবকি
তাজ উদ্দিন সুবকি বা তাজুদ্দিন আস-সুবকি (আরবি: تاج الدين السبكي) বা সহজভাবে ইবনে সুবকি নামেও ডাকা হয়, যার পূর্ণ নাম আবু নাসর তাজ উদ্দিন আবদুল ওয়াহাব ইবনে আলি ইবনে আবদুল কাফি আল-সুবকি (আরবি : تاج الدين عبد الوهاب بن علي بن عبد الكافي السبكي ; ইংরেজি : Abū Naṣr Tāj al-Dīn ʻAbd al-Wahhāb ibn ʿAlī ibn ʻAbd al-Kafi al-Subkī); তিনি মামলুক আমলে শাফেঈ মাজহাবের বিখ্যাত আল-সুবকি পরিবারের একজন নেতৃস্থানীয় ইসলামী পন্ডিত, একজন ফকিহ, একজন মুহাদ্দিস এবং একজন ইতিহাসবিদ ছিলেন।
এম এন শ্রীনিবাস
<templatestyles src="Module:Sidebar/styles.css"> মহীশূর নরসিংহচর শ্রীনিবাস (১৬ নভেম্বর ১৯১৬ - ৩০ নভেম্বর ১৯৯৯) একজন ভারতীয় সমাজবিজ্ঞানী এবং নৃতত্ত্ববিদ ছিলেন। তিনি বেশিরভাগই দক্ষিণ ভারতে বর্ণ ও বর্ণ ব্যবস্থা, সামাজিক স্তরবিন্যাস, সংস্কৃতকরণ ও পশ্চিমীকরণ এবং 'প্রধান বর্ণ' ধারণার উপর লেখার জন্য তিনি পরিচিত। কর্ণাটকের রামপুর শহরের ওপর তাঁর কাজ (পরে দ্য রিমেম্বারড ভিলেজ নামে প্রকাশিত) ভারতে নৃতাত্ত্বিকতার প্রাথমিক উদাহরণগুলির মধ্যে একটি হিসাবে রয়ে গেছে বলে তাঁকে ভারতে সমাজবিজ্ঞান ও সামাজিক নৃবিজ্ঞানের ক্ষেত্রে অগ্রগামী ব্যক্তিত্বদের একজন বলে মনে করা হয়।
জীবনী
১৯১৬ সালের ১৬ নভেম্বর শ্রীনিবাস এক ব্রাহ্মণ পরিবারে জন্মগ্রহণ করেন।